CELEX: C2004/273/13
Language: lt
Date: 2004-11-06 00:00:00
Title: 2004 m. rugsėjo 16 d. Teisingumo teismo sprendimas (pirmoji kolegija), Byloje C-28/03 (dėl Symvoulio tis Epikrateias prašymo priimti prejudicinį sprendimą): Epikouriko kefalaio prieš Ypourgos Anaptyxis („Draudimas — Pirmosios direktyvos 73/239/EEB 15 ir 16 straipsniai — Pirmosios direktyvos 79/267/EEB 17 ir 18 straipsniai — Draudimo įmonės likvidavimo procedūra panaikinus leidimą — Su darbo santykiais susijusių bei draudimo kreditinių reikalavimų tenkinimo eilė“)

6.11.2004   
            
            
               LT
            
            
               Europos Sąjungos oficialusis leidinys
            
            
               C 273/7
            
         
      TEISINGUMO TEISMO SPRENDIMAS
   
   (pirmoji kolegija)
   2004 m. rugsėjo 16 d.
   Byloje C-28/03 (dėl Symvoulio tis Epikrateias prašymo priimti prejudicinį sprendimą): Epikouriko kefalaio prieš Ypourgos Anaptyxis (1)
   
   („Draudimas - Pirmosios direktyvos 73/239/EEB 15 ir 16 straipsniai - Pirmosios direktyvos 79/267/EEB 17 ir 18 straipsniai - Draudimo įmonės likvidavimo procedūra panaikinus leidimą - Su darbo santykiais susijusių bei draudimo kreditinių reikalavimų tenkinimo eilė“)
   (2004/C 273/13)
   Bylos kalba: graikų
   Byloje C-28/03 dėl Symvoulio tis Epikrateias (Graikija) 2002 m. spalio 23 d. nutartimi pagal EB sutarties 234 straipsnį pateikto prašymo, kurį Teisingumo Teismas gavo 2003 m. sausio 24 d., priimti prejudicinį sprendimą šio teismo nagrinėjamoje byloje tarp Epikouriko kefalaio ir Ypourgos Anaptyxis, dalyvaujant Omospondia Asfalistikon Syllogon Ellados, Teisingumo Teismas (pirmoji kolegija), susidedantis iš kolegijos pirmininko P. Jann, teisėjų A. Rosas, S. von Bahr, R. Silva de Lapuerta ir K. Lenaerts (pranešėjas), generalinis advokatas: L. A. Geelhoed, sekretorė: vyriausioji administratorė M.-F.Contet, 2004 m. rugsėjo 16 d. priėmė sprendimą, kurio rezoliucinėje dalyje nurodyta:
   1973 m. liepos 24 d. Pirmosios Tarybos direktyvos 73/239/EEB dėl įstatymų ir kitų teisės aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, derinimo, iš dalies pakeistos 1988 m. birželio 22 d. Antrosios Tarybos direktyvos 88/357/EEB dėl įstatymų ir kitų teisės aktų, susijusių su tiesioginiu draudimu, išskyrus gyvybės draudimą, derinimo, apibrėžiančios nuostatas, padedančias veiksmingai naudotis laisve teikti paslaugas, ir iš dalies keičiančios Direktyvą 73/239/EEB bei 1992 m. birželio 18 d. Tarybos direktyvos 92/49/EEB dėl įstatymų ir kitų teisės aktų, susijusių su tiesioginiu draudimu, išskyrus gyvybės draudimą, derinimo, iš dalies keičiančios Direktyvas 73/239/EEB ir 88/357/EEB (trečioji ne gyvybės draudimo direktyva), 15 ir 16 straipsniams bei 1979 m. kovo 5 d. Tarybos direktyvos 79/267/EEB dėl įstatymų ir kitų teisės aktų, susijusių su tiesioginio gyvybės draudimo veiklos pradėjimu ir vykdymu, derinimo, iš dalies pakeistos 1990 m. lapkričio 8 d. Antrosios Tarybos direktyvos 90/619/EEB dėl įstatymų ir kitų teisės aktų, susijusių su tiesioginiu gyvybės draudimu, suderinimo, apibrėžiančios nuostatas, padedančias veiksmingai naudotis laisve teikti paslaugas, ir iš dalies pakeičiančios Direktyvą 79/267/EEB bei 1992 m. lapkričio 10 d. Tarybos direktyvos 92/96/EEB dėl įstatymų ir kitų teisės aktų, susijusių su tiesioginiu gyvybės draudimu, suderinimo, iš dalies pakeičiančios Direktyvas 79/267/EEB ir 90/619/EEB (trečioji gyvybės draudimo direktyva), 17 ir 18 straipsniams neprieštarauja nacionaliniai teisės aktai, nustatantys, kad draudimo įmonės bankroto, likvidavimo ar analogišku nemokumo atveju techninius atidėjimus dengiantis turtas gali būti panaudotas su darbo santykiais susijusių reikalavimų tenkinimui pirmiau už draudimo kreditinius reikalavimus, kadangi pastariesiems šie teisės aktai suteikia pirmenybės teisę, visais atvejais apimančią techninius atidėjimus dengiantį turtą ir kitas įmonės turto rūšis, kuri vykdomosios valdžios sprendimu gali būti išplėsta visam esamam įmonės turtui.
   
      (1)  OL C 70, 2003 3 22.